**Hlavná úloha evakuácie, spôsob zabezpečenia evakuácie podľa druhu ohrozenia, určenie evakuačnej trasy, druhu prepravy, umiestnenie evakuačných zariadení a počet evakuantov, zvierat a vecí**

**a) Zásady evakuácie obyvateľstva, priestor určený pre evakuáciu obyvateľstva, postup pri evakuácii obyvateľstva podľa rozdelenia do skupín, evakuácie zvierat, evakuácia vecí**

 Evakuáciou sa rozumie odsun ohrozených osôb, zvierat, prípadne vecí z určitého územia.
Evakuácia sa vyhlasuje prostredníctvom hromadných informačných prostriedkov a odvolá sa, ak pominul dôvod, pre ktorý bola vyhlásená.

**Plánovanie a zabezpečovanie evakuácie**Evakuácia sa plánuje a zabezpečuje
a) z okolia jadrového zariadenia, a to
1. z pásma A pre všetko obyvateľstvo,
2. z pásma B pre bezprostredne ohrozenú časť obyvateľstva,
3. z bližšie ohrozeného územia pre ohrozenú časť obyvateľstva,
b) z územia ohrozeného kontamináciou pri havárii alebo inej mimoriadnej udalosti spojenej s únikom chemickej nebezpečnej látky alebo biologickej nebezpečnej látky,
c) z územia ohrozeného prielomovou vlnou pri havárii na vodnej stavbe,
d) z územia, na ktorom pôsobia následky živelnej pohromy, katastrofy alebo teroristického útoku,
e) z územia určeného na zabezpečovanie úloh obrany štátu v čase vojny a vojnového stavu.

Evakuácia sa člení na
a) krátkodobú evakuáciu s možným návratom evakuantov do 72 hodín,
b) dlhodobú evakuáciu s možným návratom evakuantov po 72 hodinách.

Časový rozsah evakuácie sa určí pri vyhlásení evakuácie, ak je to možné vzhľadom na rozsah a následky mimoriadnej udalosti.

Samovoľná evakuácia sa rieši bezodkladne usmerňovaním neorganizovaného opúšťania ohrozeného územia, spresňovaním evakuačných trás a zamedzením prístupu obyvateľstva na ohrozené územie.

**Evakuačné opatrenia**
Evakuačné opatrenia pri dlhodobej evakuácii sú:
a) určenie
1. vyrozumenia a pohotovosti evakuačnej komisie a evakuačného zariadenia,
2. vyhlásenia evakuácie,
3. počtu evakuantov,
4. síl a prostriedkov na zabezpečenie evakuácie,
5. materiálneho a technického zabezpečenia evakuácie,
6. spôsobu a organizácie presunu evakuantov,
7. evakuačných trás,
8. prípravy obyvateľstva, evakuačných komisií a jednotiek civilnej ochrany na činnosť evakuačného zariadenia,
b) poriadkové a bezpečnostné, dopravné, zdravotnícke, zásobovacie a veterinárne zabezpečenie evakuácie.

Pri krátkodobej evakuácii sa rozsah evakuačných opatrení určuje podľa rozsahu a následkov mimoriadnej udalosti.

Okrem evakuačných opatrení možno zabezpečiť ochranu evakuantov ukrytím a použitím prostriedkov individuálnej ochrany.

**Evakuácia obyvateľstva**
Obyvateľstvo sa na účel plánovania a zabezpečovania evakuácie člení na tieto skupiny:
a) deti materskej školy, žiaci základnej školy, žiaci strednej školy, ako aj deti a žiaci školského zariadenia,
b) matky a iné oprávnené osoby v domácnosti s deťmi,
c) osoby umiestnené v zdravotníckom zariadení, zariadení sociálnych služieb a v zariadení sociálnoprávnej ochrany detí a sociálnej kurately,
d) osoby so zdravotným postihnutím v domácnosti s rodinným príslušníkom alebo s osobou, ktorá osobe so zdravotným postihnutím poskytuje pomoc,
e) ostatné obyvateľstvo.

Pri evakuácii možno časovo uprednostniť obyvateľstvo podľa písm. a) až d) a tehotné ženy.

Evakuácia obyvateľstva sa vykonáva osobným dopravným prostriedkom; ak to nie je možné alebo účelné, peši.

**Postup pri evakuácii podľa skupín obyvateľstva**
a) deti z MŠ, žiaci zo ZŠ a SŠ a deti a žiaci školského zariadenia:
1. deti materskej školy sa odovzdávajú rodičovi alebo inej oprávnenej osobe,
2. žiaci základnej školy, žiaci strednej školy, ako aj deti a žiaci školského zariadenia sa posielajú domov,
3. deti a žiaci, u ktorých nemožno postupovať podľa prvého a druhého bodu, evakuujú sa prostredníctvom evakuačného strediska; materská škola, základná škola, stredná škola a školské zariadenie plnia funkciu evakuačného strediska,
4. pri nedostatku času, najmä pri krátkodobej evakuácii, deti a žiaci podľa prvého a druhého bodu sa evakuujú prostredníctvom evakuačného strediska.

b) osoby umiestnené v zdravotníckom zariadení, zariadení sociálnych služieb a v zariadení sociálnoprávnej ochrany detí a sociálnej kurately sa evakuujú do obdobného zariadenia mimo ohrozeného územia; zdravotnícke zariadenie, zariadenie sociálnych služieb a zariadenie sociálnoprávnej ochrany detí a sociálnej kurately plnia funkciu evakuačného strediska.

c) matky a iné oprávnené osoby v domácnosti s deťmi, osoby so zdravotným postihnutím v domácnosti s rodinným príslušníkom a ostatné obyvateľstvo sa evakuujú prostredníctvom evakuačného strediska.
Poznámka:
Ak je to možné, imobilná osoba sa evakuuje dopravným prostriedkom, ktorý je upravený na tento účel.

**Evakuačné zariadenia**
Evakuačné zariadenia sú evakuačné zberné miesto, evakuačné stredisko, stanica nástupu, stanica výstupu, regulačné stanovište, kontrolné stanovište a miesto núdzového ubytovania evakuantov (ďalej len "miesto ubytovania").

**Evakuácia zvierat**

(1) Evakuácia zvierat sa plánuje a vykonáva najmä na záchranu plemenných zvierat a iných cenných zvierat (ďalej len "zviera").

(2) Evakuácia zvierat sa vykonáva presunom zvierat z miesta chovu do miesta určenia okrem spoločenských zvierat, ktoré sa evakuujú spolu s obyvateľstvom.

(3) Evakuácia zvierat a vyvezenie krmív sa plánuje a vykonáva
a) dopravným prostriedkom, ak je to možné, špeciálne upraveným na prepravu zvierat,
b) hnaním zvierat do vzdialenosti 10 km z miesta chovu po posúdení ich spôsobilosti veterinárnym lekárom.

(4) Pri evakuácii zvierat sa postupuje spôsobom, ktorý je primeraný podmienkam, za ktorých sa vykonáva evakuácia.

(5) Dokumentácia evakuácie zvierat je uvedená v časti 6/f).

**Evakuácia vecí**

(1) Evakuácia vecí sa plánuje a vykonáva na ochranu hnuteľných národných kultúrnych pamiatok, zbierkových predmetov, historických knižničných dokumentov, historických knižničných fondov, archívnych dokumentov, hnuteľných technických zariadení a ďalších materiálnych hodnôt.

(2) Evakuácia vecí sa vykonáva po evakuácii obyvateľstva, ak to dovoľujú rozsah a následky mimoriadnej udalosti. Ak nie je možné alebo účelné vykonať evakuáciu vecí, uložia sa v neohrozenom priestore objektu ich trvalého uloženia.

(3) Evakuácia vecí sa vykonáva z miesta ich uloženia do miesta určenia. Ak je to možné, na evakuáciu vecí sa použije špeciálne upravený dopravný prostriedok.

**Evakuačná komisia**

(1) Prednosta obvodného úradu, primátor mesta a starosta obce môžu zriadiť evakuačnú komisiu ako svoj odborný poradný orgán.

(2) Štatút evakuačnej komisie obsahuje najmä zloženie evakuačnej komisie, jej úlohy a čas uvedenia do pohotovosti.

(3) Štatút evakuačnej komisie schvaľuje prednosta obvodného úradu, primátor mesta alebo starosta obce.

Hlavnou úlohou evakuácie je odsun ohrozených osôb, zvierat, prípadne vecí z územia okresu ohrozeného prielomovou vlnou pri havárii na vodnej stavbe Gabčíkovo v okrese Dunajská Streda, a príjem evakuantov z okresu Šaľa ohrozených haváriou na vodnej stavbe Kráľová nad Váhom.

Plán evakuácie v okrese Komárno rieši tiež príjem postihnutého obyvateľstva z obcí okresu Šaľa, z územia ohrozeného kontamináciou pri havárii alebo inej mimoriadnej udalosti spojenej s únikom chemickej nebezpečnej látky v a.s. DUSLO Šaľa.

Konkrétny prehľad o počtoch evakuovaných, členený podľa jednotlivých druhov mimoriadnych udalostí je uvedený v tabuľkách nižšie.

O uložení povinnosti pre obce umiestniť evakuovaných, sú vydané rozhodnutia Okresného úradu Komárno. Evakuácia sa vykonáva buď priamo z bytov, pracovísk, alebo po predchádzajúcom zhromaždení obyvateľov v závislosti od konkrétnej situácie. Po pominutí dôvodov evakuácie sa uskutočňuje organizovaný návrat evakuovaných. O vykonaní evakuácie resp. o umiestnení evakuovaných sú medzi okresnými úradmi Komárno a Šaľa a medzi dotknutými obcami uzavreté písomné dohody. Evakuácia sa vykoná autobusmi cestnej hromadnej dopravy prevádzkovateľa ARRIVA a.s. Nové Zámky vyčlenenými na tento účel – na viac kolobehov.

**Prehľad o počtoch evakuovaných podľa jednotlivých druhov mimoriadnych udalostí**

**Okres Komárno prijíma:**

**Odsun evakuovaných z okresu Šaľa – „DUSLO ŠAĽA a.s. - ČPAVOK“ (krátkodobá evakuácia) - do okresu Komárno**

|  |  |
| --- | --- |
| **Evakuácia z obcí**  | **Umiestnenie evakuovaných v okrese a obci** |
| Č. | Obec | Počet osôb | Č. | V okrese | V obci | Počet osôb |
| 1. | Šaľa | 16691 | 1. | Komárno | Hurbanovo | 4900 |
|  |  |  |  |  | Bajč | 500 |
| Dulovce | 1550 |
| Imeľ | 1250 |
| Modrany | 800 |
| Nesvady | 3550 |
| Pribeta | 2641 |
| Svätý Peter | 1500 |
| 2. | Diakovce | 2204 | 2. | Komárno | Marcelová | 2204 |
| ∑ | Spolu obcí...2 | 18895 | ∑ |  | Spolu obcí...9 | 18895 |

**Okres Komárno prijíma:**

**Odsun evakuovaných okresu Šaľa – „DUSLO ŠAĽA a.s. – ANILÍN“ (krátkodobá evakuácia) - do okresu Komárno**

|  |  |
| --- | --- |
| **Evakuácia z obcí**  | **Umiestnenie evakuovaných v okrese a obci** |
| Č. | Obec | Počet osôb | Č. | V okrese | V obci | Počet osôb |
| 1. | Šaľa | 16691 | 1. | Komárno | Hurbanovo | 4900 |
|  |  |  |  |  | Bajč | 500 |
| Dulovce | 1550 |
| Imeľ | 1250 |
| Modrany | 800 |
| Nesvady | 3550 |
| Pribeta | 2641 |
| Svätý Peter | 1500 |
| 2. | Diakovce | 2204 | 2. | Komárno | Marcelová | 2204 |
| ∑ | Spolu obcí...2 | 18895  | ∑ |  | Spolu obcí...9 | 18895 |

**Prehľad evakuovaných obcí v okrese Komárno**

**1. Odsun evakuovaných v okrese Komárno – VS Gabčíkovo (dlhodobá evakuácia) - v rámci okresu**

|  |  |  |  |  |  |  |
| --- | --- | --- | --- | --- | --- | --- |
| Č. | Obec  | Počet osôb | Č. | V okrese | V obci | Počet osôb |
| 1. | Lipové | 147 | 1. | Komárno | Zemianska Olča | 147 |
| 2. | Čalovec | 1170 | 2. | Komárno | Zlatná na Ostrove | 1170 |
| 3. | Kameničná | 1971 | 3. | Komárno | Komárno | 1971 |
| 4. | Hadovce | 290 | 4. | Komárno | Komárno | 290 |
| Σ |  Spolu obcí ...4 | 3578  | Σ |  |  Spolu obcí ...3 | 3578 |

**Okres Komárno prijíma:**

**Odsun evakuovaných z okresu Šaľa – VS Kráľová nad Váhom (dlhodobá evakuácia) - do okresu Komárno**

|  |  |
| --- | --- |
| **Evakuácia z obcí**  | **Umiestnenie evakuovaných v okrese a obci** |
| Č. | Obec | Počet osôb | Č. | V okrese | V obci | Počet osôb |
| 1. | Šaľa | 16691 | 1. | Komárno | Hurbanovo | 4900 |
|  |  |  |  |  | Bajč | 500 |
| Dulovce | 1550 |
| Imeľ | 1250 |
| Modrany | 800 |
| Nesvady | 3550 |
| Pribeta | 2641 |
| Svätý Peter | 1500 |
| ∑ | Spolu obcí...2 | 16691 osôb | ∑ |  | Spolu obcí...9 | 16691 osôb |

1. **Miesto činnosti evakuačnej komisie a evakuačných zariadení, časové normy spohotovenia evakuačných zariadení**

Miesto činnosti evakuačnej komisie okresu je na Okresnom úrade Komárno, nám. M. R. Štefánika 10, 945 01 Komárno.

**Na obciach sa zriaďujú okrem evakuačnej komisie aj evakuačné zariadenia**

1. Evakuačné zberné miesto

1. Evakuačné stredisko

1. Stanica nástupu
2. Regulačné stanovište
3. Kontrolné stanovište
4. Stanica výstupu
5. Miesto núdzového ubytovania evakuantov

Pozn. z niektorých druhov evakuačných zariadení môže byť zriadených aj viac podľa potreby, prípadne niektoré nemusia byť zriadené vôbec podľa konkrétnej úlohy evakuácie.

 **Časové normy evakuácie**

1. Evakuačné komisie a evakuačné zariadenia sa na plnenie úloh uvádzajú do pohotovosti takto:
2. evakuačná komisia do 2 hodín
3. evakuačné zberné miesto do 3 hodín
4. evakuačné stredisko do 3 hodín
5. stanica nástupu evakuovaných – autobusová do 3 hodín
* ostatné do 5 hodín
* stanica výstupu do 4 hodín
* regulačné stanovište do 4 hodín
1. kontrolné stanovište do 4 hodín
2. miesto ubytovania do 5 hodín

Pri krátkodobej evakuácii sa čas uvedenia do pohotovosti evakuačného zariadenia upravuje primerane podľa skutočnej situácie a jej predpokladaného vývoja